ᱟᱞᱟᱨᱢᱮᱞ ᱵᱷᱟᱞᱞᱤ

ᱟᱞᱟᱨᱢᱮᱞ ᱵᱷᱟᱞᱞᱤ  ᱫᱚ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱟᱞ ᱰᱮᱱᱥᱚᱨ ᱟᱨ ᱠᱚᱨᱤᱭᱳᱜᱨᱟᱯᱚᱨ ᱠᱟᱱᱟᱭ ᱾ ᱟᱡ ᱫᱚ ᱵᱷᱟᱨᱚᱛᱱᱟᱴᱭᱚᱱ, ᱯᱟᱱᱰᱟᱱᱟᱞᱞᱩᱨ (:en:Pandanallur style) ᱰᱷᱚᱝ ᱮᱱᱮᱡ ᱥᱚᱫᱚᱨᱤᱭᱟᱹ ᱠᱟᱱᱟᱭ ᱾ ᱑᱙᱘᱓ ᱥᱟᱞ ᱪᱮᱱᱱᱟᱭ ᱨᱮ "ᱫᱤᱯᱟᱥᱤᱠᱷᱟ ᱰᱮᱱᱥ ᱯᱷᱟᱣᱩᱱᱰᱮᱥᱚᱱ " ᱵᱮᱨᱮᱫ ᱟᱠᱟᱫᱟᱭ,ᱱᱚᱸᱰᱮ ᱠᱷᱚᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱪᱮᱫ ᱟᱠᱚ ᱠᱟᱱᱟᱭ ᱾ ᱑᱙᱙᱑ ᱥᱟᱞ ᱨᱮ,ᱟᱞᱟᱨᱢᱮᱞ ᱫᱚ ᱫᱚᱥᱟᱨ ᱦᱩᱰᱤᱧ ᱩᱛᱟᱹᱨᱤᱡ ᱯᱚᱫᱽᱢᱚᱥᱨᱤ ᱦᱩᱭ ᱞᱮᱱᱟ,ᱡᱟᱦᱟᱸ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱪᱟᱞ ᱦᱤᱡᱩᱜ ᱠᱟᱱᱟ ᱾ ᱯᱩᱭᱞᱩ ᱦᱩᱰᱤᱧ ᱩᱢᱮᱨ ᱨᱤᱱ ᱯᱚᱫᱽᱢᱚᱥᱨᱤ ᱟᱢᱮᱴᱤᱭᱟᱹ ᱫᱚ ᱵᱷᱭᱟᱡᱚᱱᱠᱷᱤᱢᱟᱞᱟ (Vyjayanthimala) ᱠᱟᱱᱟᱭ ᱾ ᱒᱐᱐᱑ ᱥᱟᱞ ᱨᱮ,ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱥᱤᱨᱯᱷᱟ.,ᱱᱚᱣᱟ ᱫᱚ ᱵᱷᱟᱨᱚᱛ ᱨᱤᱱ ᱥᱮᱨᱮᱧ,ᱮᱱᱮᱡ,ᱠᱷᱮᱞᱚᱸᱰ ᱮᱱᱮᱢᱤᱭᱟᱹᱠᱚ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱛᱷᱚᱠ  ᱨᱮ ᱪᱟᱞ ᱦᱤᱡᱩᱜ ᱠᱟᱱᱟ ᱾ ᱒᱐᱐᱔ ᱥᱟᱞ ᱨᱮ,ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚ ᱵᱤᱵᱷᱩᱥᱚᱬ ᱥᱤᱨᱯᱷᱟᱹ ᱪᱟᱞ ᱟᱠᱟᱱᱟᱭ ᱾ ᱤᱱᱟᱹ ᱒᱐᱐᱔ ᱥᱟᱞ ᱨᱮᱜᱮ, ᱯᱨᱷᱟᱱᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱪᱮᱵᱷᱟᱞᱤᱭᱮᱨ ᱳᱯᱷ ᱟᱨᱴᱥ ᱟᱱᱰ ᱞᱮᱴᱴᱨᱥ ᱟᱣᱟᱨᱰ (Chevalier of Arts and Letters award) ᱧᱟᱢ ᱟᱠᱟᱫᱟᱭ ᱾
 ᱯᱩᱭᱞᱩ ᱡᱤᱭᱚᱱ 
ᱟᱞᱟᱨᱢᱮᱞ ᱫᱚ ᱪᱮᱱᱱᱟᱭ ᱡᱟᱱᱟᱢ ᱟᱨ ᱦᱟᱨᱟᱨᱟᱛᱟ ᱞᱮᱱᱟ ᱾ ᱱᱚᱸᱰᱮᱱᱟᱜ ᱥᱟᱠᱨᱮᱰ ᱦᱚᱨᱴ ᱢᱟᱴᱨᱤᱠᱩᱞᱮᱥᱚᱱ ᱥᱠᱩᱞ (Sacred Heart Matriculation School),ᱪᱚᱨᱪ ᱯᱟᱨᱠ (Church Park) ᱠᱷᱚᱱ ᱟᱥᱲᱟ ᱥᱤᱠᱷᱱᱟᱹᱛ ᱥᱟᱛ ᱞᱮᱜᱼᱟᱭ ᱾ ᱱᱚᱣᱟ ᱪᱮᱱᱱᱟᱭ ᱨᱮᱭᱟᱜ ᱥᱴᱮᱞᱟ ᱢᱟᱨᱤᱥ ᱠᱚᱞᱮᱡᱽ {{:en:Stella Maris College, Chennai} ᱠᱷᱚᱱ ᱤᱝᱞᱤᱥ ᱥᱟᱶᱦᱮᱫ ᱨᱮ ᱥᱚᱱᱮᱨ (BA) ᱰᱤᱜᱽᱨᱤ ᱥᱟᱹᱛ ᱟᱠᱟᱫᱟᱭ ᱾ ᱵᱷᱟᱨᱚᱛᱱᱟᱴᱭᱚᱢ,ᱯᱟᱱᱰᱟᱞᱞᱩᱨ ᱵᱷᱚᱝ {:en:Pandanallur style} ᱖ ᱥᱮᱨᱢᱟ ᱩᱢᱮᱨ ᱠᱷᱚᱱ ᱯᱟᱱᱰᱟᱞᱞᱩᱨ ᱪᱳᱠᱠᱟᱞᱤᱝᱜᱟᱢ ᱯᱤᱞᱟᱭᱤ (Pandanallur Chokkalingam Pillai) ᱟᱨ ᱟᱡᱤᱡ ᱦᱚᱯᱚᱱ  ᱯᱟᱱᱰᱟᱞᱞᱩᱨ ᱥᱩᱵᱽᱵᱟᱨᱟᱭᱟ ᱯᱤᱞᱟᱭᱤ (Pandanallur Subbaraya Pillai) ᱛᱤᱠᱤᱱᱟᱜ ᱛᱟᱹᱨᱤᱨᱮ ᱪᱮᱫᱚᱜ ᱠᱟᱱ ᱛᱟᱦᱮᱸᱱ ᱾ ᱵᱷᱤᱱᱟ ᱫᱷᱟᱱᱟᱢᱢᱟᱞ (:en:Veena Dhanammal) ᱵᱷᱚᱝ ᱥᱮᱨᱮᱧ ᱴᱤ. ᱢᱩᱠᱛᱷᱟ {:en:T. Muktha} ᱣᱟᱜ ᱛᱟᱹᱨᱤᱨᱮ ᱪᱮᱫ ᱞᱮᱱᱟᱭ ᱾ ᱳᱰᱤᱥᱤ ᱮᱱᱮᱡ {:en:Odissi} ᱜᱩᱨᱩ ᱠᱮᱲᱩᱪᱚᱨᱚᱱ ᱢᱚᱦᱟᱯᱟᱛᱨᱚ ᱟᱨ ᱨᱟᱢᱟᱱᱤ ᱨᱚᱱᱡᱚᱱ ᱡᱮᱱᱟ ᱛᱤᱠᱤᱱ ᱴᱷᱮᱱ ᱠᱷᱚᱱ ᱴᱨᱮᱱᱤᱝ ᱞᱮᱱᱟᱭ ᱾
 ᱠᱮᱨᱤᱭᱚᱨ 

ᱥᱴᱮᱡᱽ ᱨᱮ ᱩᱫᱩᱜᱼᱥᱚᱫᱚᱨ ᱫᱚ ᱙ ᱥᱮᱨᱢᱟ ᱩᱢᱮᱨ ᱠᱷᱚᱱ ᱮᱦᱚᱵ ᱟᱠᱟᱫᱟᱭ ᱟᱨ ᱱᱟᱴᱭᱚ ᱠᱚᱲᱟ ᱵᱷᱩᱥᱚᱬ ᱟᱣᱟᱨᱰ ᱠᱚ ᱪᱟᱞ ᱟᱫᱮ ᱛᱟᱦᱮᱸᱱ ᱾ ᱩᱱ ᱚᱠᱛᱮ ᱤᱱᱰᱤᱭᱟᱱ ᱤᱱᱥᱴᱤᱪᱩᱴ ᱳᱯᱷ ᱯᱷᱟᱭᱤᱱ ᱟᱨᱴᱥ,ᱢᱟᱰᱨᱟᱥ ᱨᱮ ᱪᱮᱛᱮᱫᱤᱭᱟᱹ ᱛᱟᱦᱮᱸ ᱠᱟᱱᱟ ᱾
᱑᱖ ᱵᱚᱪᱷᱚᱨ ᱩᱢᱮᱨ, ᱯᱭᱟᱨᱤᱥ ᱨᱮ ᱡᱮᱼᱡᱟᱹᱛᱤᱭᱟᱨᱤ ᱰᱮᱱᱥ ᱯᱷᱮᱥᱴᱤᱵᱷᱟᱞ ᱚᱠᱛᱮ ᱫᱚᱨᱥᱚᱠᱚ ᱨᱟᱹᱥᱠᱟᱹ ᱚᱪᱚ ᱞᱮᱫ ᱠᱚᱣᱟ ᱾ ᱤᱱᱟᱹ ᱛᱟᱭᱚᱢ ᱥᱤᱧᱚᱛ ᱫᱤᱥᱚᱢ ᱟᱨ ᱵᱤᱫᱮᱥ ᱠᱚᱨᱮ ᱟᱭᱢᱟ ᱫᱷᱟᱣ ᱥᱴᱮᱡᱽ ᱩᱫᱩᱜᱼᱥᱚᱫᱚᱨ ᱟᱠᱟᱫᱼᱟᱭ ᱾
ᱟᱡ ᱫᱚ ᱛᱟᱢᱤᱞ ᱥᱟᱶᱦᱮᱫ ᱟᱨ ᱒᱐᱐᱐ ᱥᱟᱞ ᱨᱮᱭᱟᱜ ᱢᱟᱨᱮᱱ ᱥᱚᱝᱜᱚᱢ ᱚᱱᱚᱬᱦᱮ {:en:Sangam poetry} ᱪᱮᱛᱟᱱ ᱨᱮ ᱠᱷᱚᱸᱫᱽᱨᱚᱸᱫᱽ ᱟᱠᱟᱫᱟ,ᱡᱟᱦᱟᱸ ᱚᱱᱚᱬᱦᱮ ᱠᱚᱫᱚ ᱮᱱᱮᱡ ᱨᱮᱭᱟᱜ ᱢᱟᱹᱱ ᱫᱚᱲᱦᱚ ᱟᱠᱟᱫᱼᱟᱭ ᱾ ᱟᱭᱢᱟ ᱥᱮᱨᱢᱟ ᱦᱟᱹᱵᱤᱡ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱥᱟᱶ ᱡᱚᱲᱟᱣ ᱢᱮᱱᱟᱭᱟ ᱟᱨ ᱟᱡᱟᱜ ᱢᱤᱫ ᱡᱩᱫᱟᱹ ᱮᱱᱮᱡ ᱵᱷᱚᱝ ᱥᱤᱨᱤᱡ ᱫᱟᱲᱮ ᱟᱠᱟᱫᱼᱟᱭ ᱾

 ᱥᱤᱨᱯᱷᱟ. ᱟᱨ ᱢᱟ.ᱱᱠᱚ 
 ᱒᱐᱑᱘ ᱥᱟᱞ ᱨᱮ, ᱱᱨᱤᱛᱭᱚ ᱯᱮᱨᱚᱞᱤ ᱟᱣᱟᱨᱰ—ᱠᱟᱨᱛᱷᱤᱠ ᱯᱷᱟᱭᱤᱱ ᱟᱨᱴᱥ,ᱪᱮᱱᱱᱟᱭ ᱠᱷᱚᱱ ᱾
 ᱒᱐᱑᱕ ᱥᱟᱞ ᱨᱮ,ᱱᱟᱴᱭᱚ ᱠᱚᱲᱟ ᱟᱪᱟᱨᱡᱚ ᱟᱣᱟᱨᱰ—ᱢᱤᱸᱣᱡᱤᱠ ᱮᱠᱟᱰᱮᱢᱤ,ᱪᱮᱱᱱᱟᱭ ᱠᱷᱚᱱ ᱾
 ᱒᱐᱑᱔ ᱥᱟᱞ ᱨᱮ, ᱱᱟᱴᱭᱚ ᱩᱛᱥᱚᱵᱽ ᱞᱟᱭᱤᱯᱷᱼᱴᱟᱭᱤᱢ ᱟᱪᱤᱵᱷᱢᱮᱸᱴ ᱟᱣᱟᱨᱰ—ᱵᱷᱟᱨᱚᱛᱤᱭᱚ ᱵᱤᱫᱽᱭᱟ ᱵᱷᱚᱵᱚᱱ ᱪᱮᱱᱱᱟᱭ ᱠᱷᱚᱱ ᱾
 ᱒᱐᱐᱒ ᱥᱟᱞ ᱨᱮ, ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱟᱣᱟᱨᱰ—ᱱᱟᱣᱟ ᱫᱤᱞᱞᱤ ᱠᱷᱚᱱ ᱾
 ᱒᱐᱐᱔ ᱥᱟᱞ ᱨᱮ, ᱯᱚᱫᱽᱢᱚ ᱵᱷᱩᱥᱚᱬ ᱟᱣᱟᱨᱰ—ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱾
 ᱑᱙᱙᱑ ᱥᱟᱞ ᱨᱮ, ᱯᱚᱫᱽᱢᱚᱥᱨᱤ ᱟᱣᱟᱨᱰ—ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱾
ᱥᱟ.ᱠᱷᱭᱟ.ᱛ

 ᱵᱟᱦᱨᱮ ᱡᱚᱱᱚᱲ 
https://en.wikipedia.org/wiki/Alarmel_Valli